cyanic-selkie/wikianc huggingface dataset:
Damm (Schach)
Endspill
D'Damm kann entscheedend beim Mattsetze vum géigneresche Kinnek hëllefen. Grad am Endspill, wa bal keng Figure méi um Schachbriet sinn, ka se hir grouss Reechwäit besonnesch gutt ausspillen, wouduerch se dacks zu enger spillentscheedender Figur gëtt.
Ofstand
Mat Ofstand (Distanz) am mathemateschen an am physikalesche Sënn bezeechent een d'Längt vum kierzte Wee tëscht zwéi Géigestänn oder Punkten (och Zäitpunkten), deen et z'iwwerwannen, z'iwwerbrécken oder fräizehale gëllt. De Beräich vun der Mathematik, dee sech mat der Ofstandsmiessung beschäftegt, ass d'Metrik.
Den Ofstand tëscht zwee Wäerter gëtt bestëmmt, andeems een den Absolutwäert vun hirer Differenz hëlt, dat heescht, andeems si vuneneen ofgezu ginn a vum Resultat d'Virzeeche ewechgelooss gëtt. De gemoossenen Ofstand ass onofhängeg vum gewielten Urspronk vum Koordinatesystem, mä net vun deem senger Skaléierung.
An der visueller Astronomie gëtt den Ofstand vun zwéin Himmelskierperen als Wénkelofstand − der Differenz vum Wénkel, ënner deene si erschéngen − uginn.
Ofstandsmiessung op enger gekrëmmte Fläch
Op der Fläch vun enger Kugel gëtt den Ofstand iwwer e Grousskrees bestëmmt an a Gradmooss oder Boumooss uginn. Zu der Berechnung vum Ofstand kuckt: Orthodrome.
Um Äerdellipsoid oder op anere konvexe Fläche benotzt een déi geodetesch Linn oder den Normalschnëtt.
An der Geodesie an an de Geowëssenschafte benotzt een amplaz Ofstand meeschtens de Begrëff Distanz, deen ëmmer am Zesummenhank mat enger Metrik ze verstoen ass.
Eegenschafte vun enger Distanz
Mir schreiwen A,B,C déi Géigestänn (z. B. Punkten), tëscht deene mir d'Distanz rechne wëllen. Mir notéieren d(A;B) d'Distanz tëscht A a B.
Dann huet d ëmmer follgend Eegenschaften:
Nikon D60
Den Nikon D60 ass en digitale Spigelreflexfotoapparat vun der Mark Nikon mat engem CCD 10,2 Megapixel-Fotosensor, deen 23,6 x 15,8 mm grouss ass. D'Biller gi bis zu 3872 x 2592 Pixel grouss.
Kapell Duelem (Garnech)
D'Kapell vun Duelem ass eng kathoulesch Kapell déi zur Par Mess-Réibierg Sainte-Famille, zum Dekanat Süden-West an zu der Gemeng Garnech gehéiert.
Nikon D60
Den Apparat ass am Mäerz 2008 op de Maart komm. Et ass den Nofollger vum Nikon D40x.
Kapell Duelem (Garnech)
Si steet am ieweschten (nërdlechen) Deel vun der Uertschaft op der Kräizung vun der Schoulstrooss (rue de l'École), der Kierchestrooss (rue de l'Église) an der Kierfechtstrooss.
D'Kapell ass dem hellege Remigius geweit, deen den 1. Oktober gefeiert gëtt.
Ronderëm d'Kapell war den ale Kierfecht, vun deem nach e puer Grafsteng erhale sinn.
Geschichtleches
Nodeem e Feier déi al Parkierch an e puer Haiser zerstéiert hat, gouf no 1790 eng nei gebaut, déi den 13. Oktober 1803 ageseent gouf.
Am Joer 650 goung fir d'éischt Kéier rieds iwwer déi Duelemer Par. Den éischte Paschtouer, iwwer deen et Donnéeë gëtt, ass de Paschtouer Johanns am Joer 1318. Vun 1318 bis den 28. Abrëll 1763 sinn et zu Duelem 23 verschidde Paschtéier ginn, iwwer déi méi oder manner bekannt ass.
Den 29. Abrëll 1763 gouf den Theodor Umscheiden vu Rittersdorf Paschtouer vun Duelem. Zanter dem 13. Juni 1761 war de Johann Wilhelm Bourton do schonn Kaploun. Zu der deemoleger Par Duelem hunn nach Dippech, Schuller a Sprénkeng gehéiert.
An de Jore 1765 a 1766 ass dunn en neit Paschtoueschhaus zu Duelem fir 500 Daler gebaut ginn. Den 12. Mee 1785 ass, héchstwarscheinlech am Paschtoueschhaus, e Feier ausgebrach, dat d'Kierch, d'Schoul, d'Paschtoueschhaus an dat halleft Duerf zerstéiert huet. Den 8. Juli 1785 hunn déi Dippecher Leit eng Petitioun agereecht an där si sech bereet erkläert hunn „ihre Kirche gäntzlich zu übergeben, um eine Pfarrkirch anstatt der verbrennten Dahlemer daraus zu machen“. Well déi Dippecher Kierch hätt misse vergréissert ginn, hätte si nach gär déi 100 Daler gehat, déi scho laang fir d'Restauratioun vun der Duelemer Kierch virgesi waren.
Den 23. Juli 1785 huet de Verwalter vun der Reliounskees, Dumont, dohin argumentéiert, datt, fir alle Problemer mat den Zéngthären aus dem Wee ze goen, et virdeelhaft wier, d'Par op Sprénkeng ze verleeën. D'Zéngthäre waren zu där Zäit:
De 14. August 1785, nodeem déi eenzel Dierfer hir Virschléi a Virstellungen zur Léisung vum Kiercheproblem gemaach haten, gouf de spéideren Abt vun der Abtei Neimënster, de Pater Bernard Weis, dee säin Liewensowend zu Garnech an Hengen sollt verbréngen, em seng Meenung gefrot. Seng Äntwert war net onparteiesch, huet hien dach d'Interesse vu senger Abtei vertratt, déi zu 2/9 um Zéngt vun der Par Duelem bedeelegt waren. Seng Iwwerleeung:
Obwuel all Positioune bekannt waren, huet de Rotshär d'Olimart den 28. Dezember 1785 nach weider Stellungname verlaangt, déi mer awer net kennen.
Am Januar 1786 huet de President vum Provënzialrot dem Verwalter vun de Klouschtergidder den Optrag ginn, Pläng an en Devis fir e Kaplounshaus an eng kleng Kapell zu Duelem auszeschaffen.
Wéi dunn d'Zéngthären ëm hir Meenung gefrot goufen, hu si gemengt d'Parkierch bréicht een net méi opzebauen, zu Sprénkeng géif et jo eng Auswäichméiglechkeet. E Kaploun zu Duelem wollte si nëmmen dann akzeptéieren, wann déi Duelemer fir säin Ënnerhalt opkéimen a selwer eng Kapell baue géifen.
12 Deeg nom Doud vum Paschtouer Umscheiden, den 19. Juli 1792, ass Sprénkeng eng eegestänneg Par ginn, Dippech gouf bis 1803, Schuller an Duelem bis 1804 vun engem Kaploun matverwalt. De 26. Juni 1793 gouf de Kaploun Bourton, ënner 29 Kandidaten zum neie Paschtouer ernannt. Bis 1804 hat hien den Titel Paschtouer vun Duelem a Sprenkeng.
An der Tëschenzäit, wéini genee léisst sech net feststellen, mä et muss no 1790 gewiescht sinn, hunn déi Duelemer et, héchstwarscheinlech ënner der Regie vum deemolege Kaploun Bourton, dach nach fäerdeg bruecht selwer des Kapell hei opzeriichten, déi den deemolege Garnecher Paschtouer als “einfache, inwendig mit einer gewölbten Bretterdecke versehene, doch recht nette, von den Dorfbewohner erbaute Kapelle“ beschreift. Den 13. Oktober 1803 ass des Kapell vum Kantonalpaschtouer J.B. Hilbert, a Presenz vun de Paschtéier Bourton vun Duelem-Sprenkeng, Fourmann vu Kayl, Winkel vu Leideleng, Petrus Knepper vu Bauschelt (gebierteg hei vun Duelem an hei virun der Kapell begruewen) feierlech ageseent ginn. Zu där Zäit stoung héchstwarscheinlech schonn de monumentale Barockaltor do, dee jo eigentlech vill ze pompös fir déi dach bescheide Kapell ass; bedenkt een dann nach déi Zäit an där d'Kapell gebaut ginn ass: ongeféier 10 Joer no der Brandkatastroph a kuerz no der franséischer Revolutioun. Jorelaang ass, no enger mëndlecher Iwwerliwwerung am Duerf, gegleeft ginn, e géif aus dem fréieren Dominikanerklouschter aus dem Mariendall kommen. Den Historiker Jean Schmit schreift awer an engem Artikel iwwer d'Kierch vun Iewerleng: „''Am 19. Januar 1756, (also praktesch virun 250 Joer), wurde vom Bischof von Trier eine Kapelle des Schlossherrn von Everlingen, Joachim d'Elèvemont, und ein Altar zu Ehren der Gottesmutter konsekriert. In den Altar kamen Reliquien der Trierer Märtyrer. Das Kirchweihfest wurde auf den Tag der Hl 3 Könige gelegt. Dieser Altar steht heute in der Kirche von Dahlem bei Garnich“'', wou mer dann och nees bei der Verbindung zu der deemoleger Par Osper sinn, wou zanter 1754 den Dippecher Petrus Hemmer Paschtouer ass, an an deem sengem Heemechtshaus jo de Paschtouer Umscheiden gewunnt huet. Déi Kapell vun Iewerleng, vun där hei rieds ass, ass déi haiteg Parkierch, déi no 1770 huet misse vergréissert ginn, well spéider Iewerleng mat Schandel eng eegestänneg Par gouf.
No dem Konkordat vun 1801 ass sech Gedanken iwwer eng Neiopdeelung vun de Pare gemaach ginn. Nodeem verschidde Virschléi gemaach a refuséiert goufen, koum et den 30. September 1807 zu enger definitiver Léisung:
Am Laf vun den nächste Joerhonnerte sinn nach reegelméisseg Aarbechten un der Kapell gemaach ginn, sou gouf beispillsweis uganks des 20. Joerhonnert de verwëllefte Plaffong duerch e riichten ersat. 1999 war et op Initiativ vun der Gemengeverwaltung, déi beméit ass all Kierchen an der Gemeng an engem gudden Zoustand ze hunn, wou déi gréissten Aarbechten an der Duelemer Kapell, zanter hirem Bau, sollte geplangt ginn. Hir ass et ze verdanken datt haut de ganzen Interieur, wéi Plaffong, Verbotz, Elektresch a Buedem nei sinn. Ouni hire finanzielle Bäitrag, mä och deem vu villen Awunner, hätt d'Kierchefabréck et net fäerdeg bruecht de Barockaltor mat all de Statuen ze restauréieren an nei ze polychroméieren, souwéi déi nei Bänken unzeschafen. Der grousser Mataarbecht vum fréiere Parverwalter Jean Ehret ass et ze verdanken datt den Ady Deville de beandrockenden Altor an Ambo geschaaft huet.
Kapell vu bannen
Bannena steet e barocken Héichaltor aus der Mëtt vum 18. Joerhonnert, deen aus der Schlasskapell vun Iewerleng staamt.
Den Altor an d'Kapell goufen tëscht 2000 an 2005 renovéiert. Du koumen och en neien Altor an en neien Ambo aus Glas, an d'Kapell stoen.
Provënz Barcelona
Barcelona ass eng vu véier Provënzen an der spuenescher Regioun Katalounien. D'Haaptstad ass Barcelona.
Barcelona grenzt un d'Provënzen Tarragona, Lérida a Gerona an un d'Mëttelmier.
Alexandra Stewart
D'Alexandra Stewart, gebuer den 10. Juni 1939 zu Montréal, ass eng kanadesch Schauspillerin.
Provënz Barcelona
Barcelona ass an 11 Géigenden (Comarcas) agedeelt: Alt Penedès, Anoia, Bages, Baix Llobregat, Barcelonès, Berguedà, Garraf, Maresme, Osona, Vallès Occidental a Vallès Oriental.
Déi gréisst Uertschaften nieft der Haaptstad Barcelona sinn: Hospitalet de Llobregat, Badalona, Terrassa, Sabadell, Mataró, Santa Coloma de Gramenet, Cornellà de Llobregat, Sant Boi de Llobregat, Sant Cugat del Vallès, Manresa a Rubí déi all iwwer 70.000 Awunner hunn.
Alexandra Stewart
Bekannt Filmer mat hir sinn Tarzan the Magnificent (1960) vum Robert Day, Exodus (1960) vum Otto Preminger mam Paul Newman an der Eva Marie Saint, Le feu follet (1963) vum Louis Malle mam Maurice Ronet, La mariée était en noir vum François Truffaut, Les uns et les autres (1981) vum Claude Lelouch mam Robert Hossein, Nicole Garcia, Geraldine Chaplin an James Caan an am Joer 1988 Frantic vum Roman Polanski mam Harrison Ford an Emmanuelle Seigner.
Canton de Cahors-Nord-Ouest
De Canton de Cahors-Nord-Ouest ass eng fréier franséisch administrativ Andeelung am Arrondissement Cahors, am Departement Lot an der Regioun Occitanie.
Alexandra Stewart
D'Alexandra Stewart war bis elo a méi wéi 130 Kinos- an TV-Filmer ze gesinn.
A (Buschtaf)
De Buschtaf A, respektiv a (ausgeschwat ​[a]), ass deen éischte Buschtaf am laténgeschen an am kyrilleschen Alphabet an et ass e Vokal.
Saint Peter Port
St. Peter Port ass d'Haaptuertschaft op der Kanalinsel Guernsey.
Bevëlkerungsdicht
D'Bevëlkerungsdicht ass d'Moyenne vun der Awunnerzuel pro km² vun engem bestëmmte Gebitt (Land, Stad, Regioun asw.).
Länner
Dat Land mat der
Fir ze vergläichen: d'Groussherzogtum Lëtzebuerg hat 2018 eng Bevëlkerungsdicht vun 235 Awunner pro km². .
Stied
Déi warscheinlech héchst Bevëlkerungsdicht vun der Welt hat d'Zitadell vu Kowloon, eng chineesesch Enklav zu Hong Kong, déi 1993 ofgerappt gouf. Do hu 50.000 Awunner op enger Fläch vun nëmmen 0,026 km² gewunnt, wat eng Bevëlkerungsdicht vun 1.900.000 Awunner/km² entsprécht.
Provënz Cáceres
Cáceres ass eng vun zwou Provënzen an der spuenescher autonomer Regioun Extremadura. D'Haaptstad ass Cáceres.
Cáceres ass mat 19.868 km² déi zweetgréisst Provënz vu Spuenien, direkt no der Provënz Badajoz. Si grenzt un d'Provënzen Salamanca a Ávila, Toledo a Badajoz an am Westen u Portugal.
Cáceres ass a 14 Comarcas agedeelt. Gréisser Stied sinn ausser der Haaptstad nach Plasencia an Navalmoral de la Mata.
Canton de Fontoy
De Canton de Fontoy ass eng fréier franséisch administrativ Andeelung am Arrondissement Thionville-Ouest, Museldepartement an der Regioun Grand Est.
Den Haaptuert war Fontoy.
Provënz Burgos
Burgos ass eng vun néng Provënzen an der spuenescher Regioun Kastilien-León. D'Haaptstad ass Burgos.
Burgos läit am Norde vu Spuenien a grenzt un nërdlech un d'Kantabresch Biergketten (sp.: Cordillera Cantábrica) déi d'Provënz vu Kantabrien an dem Baskeland trennt. Am Oste läit d'Ibeeresch Biergketten (sp.: Sistema Ibérico), déi d'Provënz vu La Rioja an der Provënz Soria trennt. Am Süde grenzt Burgos u Segovia an am Westen u Valladolid a Palencia.
Burgos ass an 10 Cormarcas an an 370 Gemengen agedeelt. Gréisser Stied sinn d'Haaptstad Burgos, Miranda de Ebro a Medina de Pomar.
Canton de Charolles
De Canton de Charolles ass eng franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Neomyceten
Neomyceten si Pilzen, déi bewosst oder unbewosst, direkt oder indirekt vum Mënsch no 1492, dem Joer vun der der Rees vum Christoph Kolumbus an Amerika, a Gebidder agefouert goufen, an deene si vun Natur aus net virkomm sinn. Neomycete gehéiere mat den Neozoen an den Neophyten zu den Neobiota.
Church of the Good Shepherd (Neiséiland)
D'Church of the Good Shepherd ass eng anglikanesch Kierch an Neiséiland. Si gouf 1935 vum Architekt Harman Richard Strachan De Renzy (1896-1953), vu Christchurch gebaut.
Hanner dem Altor huet d'Kierch eng grouss Fënster, duerch déi en op de Lake Tekapo an d'Biergkette Southern Alps mat der héchster Plaz dem Mount Cook ka kucken.
D'Kierch steet op enger Spëtz do wou den Tekapo River an de Séi leeft an ass iwwer d'Strooss Pioneer Drive z'erreechen. De 5. September 1985 gouf se zur historescher Plaz (Category I) an der Regioun Canterbury erkläert.
Am Ufank war d'Kierch mat original australeschen Eecheschingele gedeckt, déi hunn awer net duergehalen, soudatt se 1957 mat Leeë gedeckt gouf.
Stéier (Homonymie)
De Begrëff Stéier huet e puer Bedeitungen:
.sl
.sl ass den Nationalen Top-Level-Domän vu Sierra Leone.
Canton de Hayange
De Canton de Hayange ass eng franséisch administrativ Andeelung am Arrondissement Thionville, Museldepartement an der Regioun Grand Est.
Thor Hushovd
Den Thor Hushovd gebuer den 18. Januar 1978 zu Grimstad ass en norwegesche professionelle Vëlossportler.
Tyrannosaurus rex
Den Tyrannosaurus rex ass eng Dinosaurieraart aus der Uerdnung vun den Echsebeckesaurier (Saurischia).
Den T. rex, wéi en ëmgangssproochlech och nach genannt gëtt, war eent vun de gréisste Landraubdéieren iwwerhaapt, an huet am Zäitalter vun der Ieweschter Kräidepoch, méi genee am Maastrichtium, virun 68 bis 65 Millioune Joer, gelieft.
En hat e Gewiicht vu 6 bis 8 Tonnen a war 6 m héich an 13 m laang. En ass op den hënneschte Bee gelaf, hat just zwéi ganz kleng Äerm mat nëmmen zwéi Fangeren an e ganz beweeglechen Hals. Op der Juegd war en zimmlech lues.
Lëtzebuerger Katalanenzentrum
De Lëtzebuerger Katalanenzentrum, och Centre Català de Luxemburg (CCL), ass eng katalounesch Vereenegung mat Sëtz zu Lëtzebuerg, déi vun der Generalitat de Catalunya unerkannt ass. Dës Vereenegung gouf am Oktober 1987 gegrënnt.
Tour de France 2006/17. Etapp
Déi '''17. Etapp vum Tour de France 2006''' vu Saint-Jean-de-Maurienne op Morzine war den 20. Juli 2006; se war 200,5 km laang. 146 Coureure waren um Depart.
Canton de Châlus
De Canton de Châlus ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Lëtzebuerger Katalanenzentrum
Zanter hirer Grënnung waren d'Haaptziler: éischtens d'Verbreede vu katalounescher Sprooch, Kultur a Bräich zu Lëtzebuerg an de Grenzregiounen, zweetens d'Integratioun vun de katalounesche Gemeinschaften am Lëtzebuerger Land.
Canton de Châlus
Den Haaptuert ass Châlus.
Lëtzebuerger Katalanenzentrum
Dofir rifft den CCL e sëllegen Aktivitéiten an d'Liewen, déi eng breet Participatioun vun den Awunner vu Lëtzebuerg erméiglechen. Den CCL huet bis elo Concerten, Konferenzen, Ausstellungen, katalounesch Sproochecoursen (fir Kanner an Erwuessener), Kino (wéi zanter 1992 den Cicle de cinema català) a Volleksfester (Mënschentierm, Havaneras, Sardanas,...) organiséiert.
Den CCL ass Member vun der FIEC (Federació Internacional d'Entitats Catalanes) déi déi katalounesch Associatiounen uechter d'Welt vereenegt. Ee Member vum CCL ass och Member vum Consell Consultiu de les Comunitats Catalanes a l'estranger. Bis 2019 si fënnef Membere vum CCL mam Präis Batista i Roca geéiert ginn dee vum Institut fir d'Verbreedung vun der katalounescher Kultur am Ausland verdeelt gëtt.
Canton de Chauffailles
De Canton de Chauffailles ass eng franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Zwilling (Homonymie)
Den Numm Zwilling bezeechent:
Lëscht vun den Asteroiden – Haaptceinture 4001 - 4500
Déi nofollgend Tabell enthält eng Deellëscht vun enger Asteroideniwwersiicht. D'Zifferen an der éischter Kolonn ginn déi definitiv Katalogiséierung un, an déngen als Identifikatiounsnumero (Bestanddeel vum Numm).
Haaptceinture vun Nr. 4001 bis 4500
4001-4100  4101-4200   4201-4300   4301-4400   4401-4500
Seznam planetek 4001-4250 Список астероидов (4001—4100) Zoznam planétok 4001 – 4250 Seznam asteroidov (4001-4250)
.sn
.sn ass den Nationalen Top-Level-Domän vu Senegal.
B
De Buschtaf B, respektiv b, ass den zweete Buschtaf am laténgeschen Alphabet. Et ass e Konsonant.
Johann Benedict Listing
De Johann Benedict Listing gebuer de 25. Juli 1808 zu Frankfurt am Main, a gestuerwen de 24. Dezember 1882 zu Göttingen, war en däitsche Mathematiker.
De Listing huet Mathematik an Architektur op der Universitéit vu Göttingen studéiert.
Onofhängeg vum Möbius a bal gläichzäiteg huet de Listing 1858 déi besonnesch Eegenschafte vum Möbiusband entdeckt.
Kierch St. Paulin (Tréier)
De Kurfürst Franz Georg von Schönborn huet 60 Joer méi spéit de Grondstee geluecht fir déi haiteg Kierch, déi no Baupläng vum grousse Barockbaumeeschter Balthasar Neumann gebaut gouf. Vu 1734 bis 1754 ass de Bau a schéinster kënschtlecher Eenheet entstanen. D'Bannendekoratioun ass aus de kënschtlereschen Hänn vum Ferdinand Tiez an Thomas Scheffler entstanen. D'Plafongsfreske sinn dem Hl. Paulinus gewidmet.
Lafranconi-Bréck
D'Lafranconi-Bréck, eng Stroossebréck iwwer d'Donau, ass mat hire 766 Meter déi längst Bréck zu Bratislava. Si ass tëscht 1985 an 1991 opgeriicht ginn.
Kriibs
Kriibs bezeechent:
Canton de Castelnau-Montratier
De Canton de Castelnau-Montratier ass eng fréier franséisch administrativ Andeelung am Arrondissement Cahors, am Departement Lot an der Regioun Occitanie.
Canton de Nieul
De Canton de Nieul ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Den Haaptuert ass Nieul.
Pomologie
Pomolgie ass:
Canton de Digoin
De Canton de Chauffailles ass eng franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Léiw (Homonymie)
Den Numm Léiw bezeechent:
Gioachino Rossini
Den Gioachino Rossini, gebuer den 29. Februar 1792 zu Pesaro a gestuerwen den 13. November 1868 zu Passy (Paräis), war een italieenesche Komponist.
Provënz Castellón
Castellón (val.: Castelló) ass eng vun dräi Provënzen an der spuenescher Regioun Valencia. D'Haaptstad ass Castellón de la Plana.
Castellón grenzt un d'Provënzen: Tarragona, Teruel a Valencia an un d'Mëttelmier.
2007 gëtt et 573.282 Awunner an der Provënz, dovu liewen der eleng ronn 30 % an der Haaptstad.
Gréisst Stied, nieft der Haaptstad sinn: Villarreal, Burriana, Vall de Uxó a Vinaròs.
S Orionis
Den S Orionis ass e roude Ris am Stärebild Orion. Hien zielt zu de Mira-Verännerlechen a pulséiert an engem Rhythmus vu 420 Deeg. Dobäi variéiert säi Radius vun 1,9 bis 2,3 AE.
C
De Buschtaf C, respektiv c, ass den drëtten am laténgeschen Alphabet. Et ass e Konsonant.
Kinnek (Schach)
Jiddwer Partei huet ee Kinnek. An der Grondstellung steet de wäisse Kinnek um Feld e1 an de schwaarzen op e8.
An der Erëffnung
An der Erëffnung kënnt et an der Reegel drop un, de Kinnek sou séier wéi méiglech duerch d'Rochade a Sécherheet ze bréngen.
Am Mëttelspill
Am Mëttelspill gehéiert d'Sécherung vum Kinnek viru géignereschen Ugrëffer zu de strategeschen Ziler.
Am Endspill
Am Endspill spillt de Kinnek eng wesentlech Roll. Am Géigesaz zu deenen anere Spillphasen, wou d'Secherheet vum Kinnek prioritär ass, hëlt de Kinnek aktiv um Geschéien deel an ass besonnesch a Bauerenendspiller entscheedend. Dobäi kënnt et dacks op d'Zentraliséierung an op d'Oppositioun vun de Kinneken un.
Peter Marginter
De Peter Marginter, gebuer de 26. Oktober 1934 zu Wien, a gestuerwen den 10. Februar 2008, war en éisträicheschen Auteur, Essayist an Iwwersetzer.
Parasaurolophus
Parasaurolophus ass eng Dinosauriergattung aus der Uerdnung vun de Vullebeckesaurier (Ornithischia).
D'Gattung Parasaurolophus huet am Zäitalter vun der Ieweschter Kräid (Geologie), méi genee am Maastrichtium a Campanium, viru 76 - 65 Millioune Joer, gelieft.
En hat e Gewiicht vu 4 Tonnen a war 4 m héich an 10 m laang. Et war en Inteschniewelsaurier (Hadrosauridae) mat bis zu engem 1,80 m laange Schankekamp um Kapp an engem héich ugesate Schwanz. Et war e Planzefrësser.
Fonntplaze vu Fossilie sinn Alberta (Kanada); New Mexico an Utah (USA).
Hafebréck zu Bratislava
D'Hafebréck zu Bratislava, (sk: Prístavný most), gouf tëscht 1977 an 1985 gebaut; et ass eng zweestäckeg Autobunn- an Eisebunnsbréck. Et ass e stole Fachwierkbau a si huet eng Längt vu 599,4 Meter.
Andy Schleck
Den Andy Schleck, gebuer den 10. Juni 1985 an der Stad Lëtzebuerg, ass e fréieren (bis Enn 2014) lëtzebuergesche Vëlossportler.
Hien ass en Enkel vum Auguste Schleck an de jéngste vum Johny Schleck sengen 3 Jongen. Hien ass fir d'Vëlosekippen CSC-Saxo Bank a RadioShack-Nissan-Trek gefuer.
Carrière
Am Joer 2005 huet den Andy Schleck, am Alter vun 19 Joer e Profivertrag beim däneschen Team CSC-Saxo Bank ënner der Leedung vum Bjarne Riis ënnerschriwwen. Dëse Vertrag leeft bis Enn vun der Saison 2010.
Bei der Flèche wallonne 2009 ass den Andy Schleck Zweete ginn. Am selwechte Joer huet e Liège-Bastogne-Liège als 1. ofgeschloss, 1:17 Minutte virum Zweeten. D'selwecht Joer gouf hien, hanner dem Alberto Contador, Zweeten am Tour de France. Hien huet dunn och fir d'zweet de wäissen Trikot vum beschte jonke Fuerer gewonnen. Den Andy Schleck war am Joer 2009 och Lëtzebuerger Champion.
2010 gouf den Andy Schleck 2. am Tour de France. Dem Vainqueur Alberto Contador gouf am Februar 2012 duerch en Urteel vum Tribunal Arbitral du Sport den Titel oferkannt, soudatt den Andy Schleck nodréiglech zum Gewënner vum Tour 'nogerëtscht' ass.
Vun der Saison 2011 un ass den Andy Schleck, wéi och säi Brudder Fränk, an dem neigegrënnten Team Leopard Trek (Enn 2011 ëmbenannt a RadioShack-Nissan-Trek) gefuer.
Den 9. Oktober 2014 huet hien op enger Pressekonferenz ugekënnegt, Enn 2014 als professionelle Coureur opzehalen: Hie war an der 3. Etapp vum Tour de France 2014 sou onglécklech gefall, datt eng Blessur um Knéi net méi richteg heele konnt, an et him onméiglech gemaach huet, 100 % weiderzefueren. ,
Zesumme mat senger Fra a sengem Schwéierpapp huet hien uganks 2016 zu Izeg e Vëlofachgeschäft opgemaach, an deem och Erënnerungsstécker u seng Carrière ausgestallt sinn.
Canton d'Ambazac
Den Haaptuert ass Ambazac.
Canton de Gueugnon
De Canton de Gueugnon ass eng franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Jongfra (Homonymie)
Den Numm Jongfra bezeechent:
Virgin Virgin (disambiguation) 버진 Virgin בתולה (פירושונים) ヴァージン Virgin
Wo (Homonymie)
Den Begrëff Wo bezeechent:
Waage (Begriffsklärung) Libra Weegschaal
Struthiomimus
De Struthiomimus ass eng Dinosaurieraart aus der Uerdnung vun den Echsebeckesaurier (Saurischia).
En hat e Gewiicht vun 150 bis 300 Kilo a war 2,4 m héich an 3,5 m laang. Et ass en Allesfrësser, dee warscheinlech Planzen, kleng Wierbeldéieren an Insekte gefriess huet. En hat en zimmlecht grousst Gehier an huet an Träpp gelieft. Héchstwarscheinlech war e mat 50 km an der Stonn ee vun de séiersten Dinosaurier.
Fonntplaze vu Fossilie sinn Alberta (Kanada) an New Jersey (USA).
Amilly (Loiret)
Amilly ass eng franséisch Gemeng am Departement Loiret an der Regioun Centre
Tom Lantos
Den Thomas Peter Lantos, gebuer den 1. Februar 1928 zu Budapest a gestuerwen den 11. Februar 2008 zu Bethesda, Maryland; eigentlech: Lantos Tamás Péter, war en US-amerikanesche Politiker deen aus Ungarn gestaamt huet.
Fenestron
E Fenestron ass e verkapselten Heckrotor vun engem Helikopter.
Campanium
De Campanium, ass en Zäitalter aus der Ieweschter Kräidepoch.
Virum Campanium war de Santonium an duerno de Maastrichtium.
Dës Stuf ass no enger Géigend a Frankräich benannt, der Champagne.
Fenestron
Fir d'éischt gouf e Fenestron an déi zweet Prototyp-Serie vum spéideren Aérospatiale SA 341/342 agebaut.
Helikopteren, déi mat engem Fenestron ekipéiert sinn (Auswiel)
Canton de La Clayette
De Canton de La Clayette ass eng fréier franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
Palais Stoclet
De Palais Stoclet (nl.: Stocletpaleis) ass eng Villa an der Avenue de Tervuren an der Bréisseler Gemeng Woluwe-Saint-Pierre. E gouf tëscht 1905 an 1911 no de Pläng vum éisträicheschen Architekt Josef Hoffmann fir de President vun der Société générale de Belgique, Adolphe Stoclet, gebaut.
Den Hoffmann war Member vun der Wiener Sezessioun. Hien hat en onbegrenzte Budget a fräi Hand, dee Stadpalais z'entwerfen. Vun him entworf ass net nëmmen d'Architektur, mä och de Gaart, an zum Deel d'Bannendekoratioun, bis hin zu de Klänschen an de Iess-Couverten. Fir de Rescht vun de Géigestänn an Dekoratiounen huet e Membere vun der Wiener Werkstätte chargéiert, an ë. a. och de Gustav Klimt, deen e Mosaik an der Salle-à-manger entworf huet (e fréien Entworf vun Der Kuss), an de Fernand Khnopff.
Achitektonesch gräift d'Haus, dat um Héichpunkt vum Jugendstil gebaut gouf, senger Zäit viraus; seng geometresch Formen erënneren un Art Deco a Kubismus, déi eréischt Joren duerno verbreet goufen.
De Palais ass nach ëmmer a Privatbesëtz an ass net zougänglech.
Pomologie (Park)
D'Pomologie ass e Park an der däitscher Stad Reutlingen am Bundesland Baden-Württemberg.
Si läit tëscht der Hindenburgstraße, der Friedrich-Ebert-Straße an der Alteburgstraße a stéisst laanscht d'Alteburgstraße un de Volkspark. Vun der Parkanlag déi aus villen Äppelbeem besteet huet een och nach eng schéi Vu op d'Achalm.
Canton d'Eymoutiers
De Canton d'Eymoutiers ass eng franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Den Haaptuert ass Eymoutiers.
Bäerbelekierch zu Crusnes
D'Bäerbelekierch zu Crusnes ( Église Sainte-Barbe de Crusnes) am franséischen Departement Meurthe-et-Moselle gouf tëscht 1937 an 1939 no de Pläng vum Claude Robbe am Alphonse Fénaux opgeriicht, déizäit Architekte bei der De Wendel-Gesellschaft zu Hayange, där d'Société des Mines de fer de Crusnes gehéiert huet.
Et ass déi eenzeg Kierch a Frankräich, déi ganz aus Eise gebaut ass.
D'Eisendeeler goufe vun der Firma Fillod zesummegesat, an d'Kierch war am Fong geholl e Prototyp, dee geduecht war fir sou Kierchen a Missiounslänner opzeriichten. Duerch den Zweete Weltkrich ass awer déi Iddi op Äis geluecht ginn.
D'Kierch déi bis 1968 am Besëtz vun der Famill de Wendel war, gehéiert zanterhier der Gemeng.
Canton de Catus
De Canton de Catus ass eng fréier franséisch administrativ Andeelung am Arrondissement Cahors, am Departement Lot an der Regioun Occitanie.
Inga Nielsen
D'Inga Nielsen, gebuer den 2. Juni 1946 zu Holbæk a gestuerwen den 10. Februar 2008 zu Gentofte bei Kopenhagen, war eng dänesch Operesängerin (Sopran).
Baba Amte
De Baba Amte, gebuer de 26. Dezember 1914 am Bundesstaat Maharashtra als Murlidhar Devidas Amte, a gestuerwen den 9. Februar 2008 zu Chandrapur, Maharashtra, war en indesche Mënscherechtler.
Neutral-Moresnet
Moresnet oder Neutral-Moresnet (fr.:Moresnet neutre), war, tëscht 1816 an 1919, e just 3,44 km² groussen europäeschen Territoire, deen ongeféier 7 km südwestlech vun Oochen louch, südlech vum haitegen däitsch-Belsch-hollänneschen Dräilännereck um Vaalserberg. En ass entstanen, wéi Preisen an Holland sech net eenege konnten, wien e sollt kréien, a s'esou zesummen d'Kontroll driwwer geholl hunn.
Geschicht
Um Wiener Kongress vun 1815 hunn dat nei geschaf Vereenegt Kinnekräich vun den Nidderlanden a Preise sech iwwer déi nei Grenz tëscht hiren Territoirë bal iwwerall konnten eens ginn, just net zu Moresnet. De Grond war eng Zénkgrouf, déi tëscht Moresnet am Westen an Neu-Moresnet am Oste louch. 1816 gouf e Kompromëss fonnt: Moresnet goung un Holland, Neu-Moresnet u Preisen, an d'Grouf, mam Duerf Kelmis (fr: La Calamine) gouf en neutralen Territoire dee vun deenen zwee Länner zesumme verwalt gouf. Am Ufank geschouch dat duerch zwéi Kinneklech Kommissären (ee pro Land), mä mat der Zäit krut den Territoire e gewëssenen Niveau vu Selbstbestëmmung; et gouf e Buergermeeschter (dee vun deenen zwéi Kommissären ernannt gouf) an 10 Conseilleren.
Provënz Ciudad Real
Ciudad Real ass eng vu fënnef Provënzen an der spuenescher Regioun Kastilien-La Mancha. D'Haaptstad ass Ciudad Real.
Neutral-Moresnet
Geschicht
Wéi d'Belsch sech 1830 vun Holland ofgespléckt huet, gouf d'Duerf Moresnet Belsch an d'Belsch hunn d'Koadministratioun iwwerholl (ouni datt dat vun Holland formell unerkannt gi wier).
Provënz Ciudad Real
D'Provënz grenzt am Norden un Toledo, am Nordosten u Cuenca, am Osten un Albacete, am Süden u Córdoba a Jaén an am Westen u Badajoz.
Neutral-Moresnet
Geschicht
D'Zénkgrouf war den Haaptemployeur a Moresnet, wou déi ganz Zäit iwwer net méi wéi 3.000 Leit gelieft hunn. Si hu vun niddrege Steiere profitéiert a konnte sech eraussichen, ënner wat fir enger Juridiktioun se wollte geriicht ginn, oder a wat fir enger Arméi se hire Militärdéngscht leeschte wollten.
Provënz Ciudad Real
Ciudad Real ass an 102 Gemengen agedeelt. Gréisser Uertschaften nieft der Haaptstad sinn Puertollano, Tomelloso, Alcázar de San Juan a Valdepeñas, all iwwer 20.000 Awunner am Joer 2007.
Neutral-Moresnet
Geschicht
1885 war den Zénk an der Grouf sou wäit ofgebaut, an et gouf Projeten, op aner Aart a Weis Suen eranzekréien. Et gouf Pläng vun engem Casino oder vun eegenen Timberen; den Dokter Wilhelm Molly huet proposéiert, aus Moresnet deen éischte Staat ze maachen, deen Esperanto als offiziell Sprooch hätt, an deen hätt sollen Amikejo (Plaz vun der Frëndschaft) heeschen. All dës Pläng sinn awer näischt ginn.
Vun 1900 un huet Preisen ugefaangen, mat administrative Schikanen a Sabotagen Drock op d'Belsch ze maachen, datt se Moresnet sollt hierginn. Am Éischte Weltkrich, 1915, gouf Moresnet un Däitschland annexéiert, mä schonn 1919, mam Traité vu Versailles gouf Moresnet, mam Duerf Neu-Moresnet, un d'Belsch ugeschloss. 1940, am Zweete Weltkrich, gouf et nees vum Hitler-Däitschland annexéiert, mä 1945 un d'Belsch zeréckginn.
Haut gehéiert den Territoire zur Gemeng Kelmis.
Gemeng (Frankräich)
D'Gemeng a Frankräich ass déi niddregst administrativ Andeelung vum franséischen Territoire. Eng Gemeng betrëfft normalerweis d'Fläch vun enger Stad oder engem Duerf. Seng Fläch a Bevëlkerung kënne grouss Ënnerscheeder hunn. Déi gréisst, Paräis, huet iwwer 2 Milliounen Awunner, an et gëtt der mat kengem Awunner.
Den 1. Januar 2015 gouf et a Frankräich 35.357 Gemengen, dovun 214 an Iwwerséi, mat Ausnam vu Wallis-et-Futuna an e puer Territoiren déi net permanent bewunnt sinn.
Sozialdemokratesch Partei
Sozialdemokratesch Partei houschen zu Lëtzebuerg zwou Parteien:
Gustave Kahnt
De Gustave Kahnt, gebuer de 7. Oktober 1848 zu Berlin, a gestuerwen den 9. Januar 1923 zu Bierschbech, war en däitsch-lëtzebuergeschen Dirigent a Komponist. Vun 1881 bis 1909 huet de Gustave Kahnt d'Musek vun der Lëtzebuerger Fräiwellegekompanie dirigéiert.
No him genannt
Fir un de Gustave Kahnt z'erënneren, gouf 1963 eng Strooss an der Stad no him genannt (rue Gustave Kahnt, L-1851).
Astrophysics Data System
Den Astrophysics Data System (ADS) ass eng vun der NASA finanzéiert Datebank fir Fachliteratur um Gebitt vun der Astronomie a vun der Astrophysik. Erfaasst sinn och Publikatiounen aus der Physik an der Geophysik souwéi elektronesch Virofdréck vum ArXiv-System.
Canton de Laurière
De Canton de Laurière ass eng fréier franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Astrophysics Data System
D'ADS ass déi gréisst Literatursammlung am Beräich vun der Astronomie. Informatiounen, Titelen, Autoren, Zesummefaassungen (Abstract) an Zitéierheefegkeete si fräi zougänglech. Vill eeler Fachpublikatioune si vollstänneg ofruffbar, wärend nei Publikatiounen iwwer Linke gewéinlech nëmme fir Abonnenten op sinn.
Canton de Laurière
Den Haaptuert ass Laurière.
Astrophysics Data System
Am Mäerz 2008 waren 1,5 Milliounen Datesätz aus der Astronomie/Astrophysik, 4,13 Milliounen aus der Physik an 0,47 Milliounen ArXiv-Datesätz benotzbar.
D'Benotzerschnëttstell zeechent sech duerch en héije Funktiounsëmfang aus. Wéinst der vergläichsweis spartanescher an einfacher Formatéierung vun de Websäite funktionéiert d'Duerstellung mat alle Browser.
Canton de La Guiche
De Canton de La Guiche ass eng fréier franséisch administrativ Andeelung am Arrondissement Chalon-sur-Saône, am Departement Saône-et-Loire an der Bourgogne-Franche-Comté.
E
De Buschtaf E, respektiv e, ass de sechsten am laténgeschen Alphabet. Et ass e Vokal.
Fondation Jeunes scientifiques Luxembourg
D'Fondation Jeunes scientifiques Luxembourg, gekierzt FJSL, ass eng Stëftung mat Sëtz am Lycée des arts et métiers an der Stad Lëtzebuerg. D'FJSL gouf de 15. Oktober 1992 gegrënnt, fir Fonge kënnen ze sammele fir d'Organisatioun vum Concours Jeunes scientifiques Luxembourg an enker Zesummenaarbecht mat dem Veräin Jonk Fuerscher Lëtzebuerg (= Association Jeunes scientifiques Luxembourg).
Saint-Brisson-sur-Loire
Saint-Brisson-sur-Loire ass eng franséisch Gemeng am Departement Loiret an der Regioun Centre
Jonk Fuerscher Lëtzebuerg
Jonk Fuerscher Lëtzebuerg, och nach Fondation Jeunes scientifiques Luxembourg genannt, gekierzt FJSL, ass e Veräi mat Sëtz am Forum Geesseknäppchen an der Stad Lëtzebuerg, deen den 1. September 1977 gegrënnt gouf. De Veräi riicht sech am Prinzip u Jonker bis 21 Joer, déi sech fir Wëssenschaft a Fuerschung interesséieren. Erwuessener kënnen och Member ginn. D'Aktivitéite vum Veräi gi vum Fuerschungsministère a vum Nationale Fuerschungsfong ënnerstëtzt.
James Grieve
Den James Grieve ass eng geziichten Äppelzort (Malus domestica). Et ass e fréien Hierschtapel.
D'Beem vum James Grieve sinn net kriddleg a verdroen de Frascht gutt. E geet gutt a fiichte Biedem a wiisst net ganz séier. En ass bal net ufälleg fir de Schadder an de Mieltau, awer de Rouscht an d'Monilia maachen em ze schafen.
Den James Grieve bléit zimmlech fréi a mécht vill Pollen.
Den Apel ass mëttelgrouss a rout gesträift wann en zeideg ass, säi Fleesch ass reng an e gëtt séier mierf. Wann en net ze zeideg ass ass et e säftegen, saierzegen Apel, mat engem Aroma deen et liicht mécht, fir e vun aneren Äppel z'ënnerscheeden.
D'Äppel gi vun Ufanks September bis an den Oktober zeideg an de Rendement ass gutt a gläichméisseg.
Walter Bitterlich
De Walter Bitterlich gebuer den 19. Februar 1908 zu Reutte, Tiroul, an och do gestuerwen den 9. Februar 2008, war en éisträichesche Forstingenieur a Wëssenschaftler. Hie gëllt als eng vun de bekanntste Perséinlechkeeten am Forstwiesen iwwerhaapt.
D'Society of American Foresters huet hien zum most famous forester of the world ernannt.
De Bitterlich huet de Spigelrelaskop erfonnt.
Ferdinand d'Huart
De Ferdinand d'Huart (genannt Fernand oder Fenny), gebuer den 13. Mäerz 1857, zu Soller a gestuerwen de 27. Januar 1919 zu Märel (haut Stad Lëtzebuerg), war e lëtzebuergesche Moler.
Säi Liewen
Hien huet op der Konschtakademie vu München a Paräis studéiert. Do war hie Schüler vum franséische Moler Alexandre Cabanel (Prix de Rome:1845). Duerno huet hien an engem Pensionat, dem Collège des Oratoriens zu Juilly-sur-Seine, Zeechecourse ginn.
1907, nodeem dës Schoul huet misse zoumaachen, koum hien hannescht op Lëtzebuerg a gouf Zeecheprofesser am Stater Kolléisch.
Als Moler huet e sech virun allem en Numm gemaach duerch Portraite vu Membere vun der groussherzoglecher Famill a vu Blummesujeten.
Vun 1910 bis 1919 war de Ferdinand d'Huart President vum Cercle Artistique de Luxembourg.
Seng Duechter, d'Adrienne d'Huart, gebuer 1892, a gestuerwen 1984, war och Molerin.
Zu Bouneweg ass d'Rue Fernand d'Huart no him benannt.
Säi Wierk (Auswiel)
<DIV ALIGN="CENTER"></DIV>
Paris-Nice 2009
Ekippen
Vun den uechtzéng ProTour-Ekippe sinn der siwwenzéng um Paris-Nice vertrueden. D'Organisatioun huet refuséiert d'Ekipp Fuji-Servetto z'invitéieren, well déi dem Image vun der Course kéint schueden. Fuji-Servetto huet d'Relève vu Saunier Duval-Scott gemaach, där hir Coureure Riccardo Riccò a Leonardo Piepoli um Tour de France 2008 positif op Doping getest goufen. Déi Ekippe sollten och net beim Tirreno-Adriatico a bei Milano - Sanremo 2009 zougelooss ginn. Fuji-Servetto krut duerch e Recours um Sportsgeriicht awer d'Recht fir bei deene Courssen därfe matzemaachen, awer d'Exclusioun bei Paris-Nice gouf confirméiert. ,
Dräi professionell kontinental Ekippe sinn invitéiert: Cervélo Test Team, AGR a Skil-Shimano.
Malling
Geographesches
Malling läit direkt un der Musel, iwwer déi eng Bréck op Gavisse féiert.
Canton d'Aixe-sur-Vienne
De Canton d'Aixe-sur-Vienne ass eng franséisch administrativ Andeelung am Arrondissement Limoges, an der Haute-Vienne an der Regioun Nei-Aquitaine.
Den Haaptuert ass Aixe-sur-Vienne.
Jeannot Heinen
De Jeannot Heinen, gebuer de 25. Dezember 1937 an der Stad Lëtzebuerg, gestuerwen de 6. Mäerz 2009 zu Baden-Baden, war e lëtzebuergesche Komponist.
Zanter datt en 9 Joer al war, huet en eng 500 Stécker komponéiert oder ëmgeschriwwen. Nom Conservatoire vun der Stad Lëtzebuerg huet hien op der Musikhochschulen zu Karlsruhe a Saarbrécken studéiert.
Zanter 1969 huet hien zu Baden-Baden gelieft, wou hien 1971 Chef vum Dokumentatiounszentrum vum Südwestfunk gouf, 1981 gouf hie Member vum Opsiichtsrot vun der Brahms-Gesellschaft. 1989 huet hien Korrespondenzen Baden-Baden matgegrënnt, eng Gesellschaft, déi zäitgenëssesch Musek bekannt mécht, an där hire President e gouf.
Atlas-Bréck
D'Atlas-Bréck, oder och nach Bréck vum Atlas V, ass eng Boubréck iwwer d'Meuse zu Droixhe, e Quartier am Oste vu Léck.
Eng éischt Bréck gouf tëscht 1927 an 1930 gebaut an hat déi Zäit Coronmeuse-Bréck geheescht.
Et war eent vun den eenzege Bauwierker dat zur Internationaler Ausstellung vu Léck am Joer 1930 gehéiert huet a stoe bliwwen ass.
Dës Bréck ass deemools iwwer d'Derivatioun, d'Meuse, an de Kanal vu Maastricht gaangen an hat eng Längt vun 315 Meter.
Direkt am Ufank vum Zweete Weltkrich gouf dës Bréck den 11. Mee 1940 zerstéiert.
De Bau vun der neier Bréck ass 1947 fäerdeg ginn, a si gouf Bréck vum Atlas V gedeeft als Erënnerung un de Schlepper Atlas V deen 1917 bei Héichwaasser op der Meuse, op der Plaz wou elo d'Bréck steet, fortgefuer ass a mat senger Besatzung déi däitsch Blockad op der Meuse duerchbrach huet an an Holland entwutscht ass.
Butan
n-Butan ass e kettefërmege Kuelewaasserstoff, deen zu den Alkanen gehéiert. D'Famill vun de Butanen besteet aus zwéin Isomeren, dem n-Butan an dem Isobutan.
Physikalesch Eegenschaften
n-Butan huet keng Faarf a kee Geroch. En ass ganz liicht ze verflëssege wéinst sengem héije Kachpunkt. E gëtt dofir mat wéineg Drock ënner flësseger Form a Gasfläschen transportéiert.
Medezin
Zu de Beräicher vun der Medezin gehéieren d'Humanmedezin, d'Veterinärmedezin an d'Phytomedezin.
D'Grondlage vun der Medezin sinn Naturwëssenschaften, wéi d'Biologie, d'Chimie, d'Physik, souwéi d'Anatomie, d'Biochimie, d'Physiologie, d'Psychologie an d'Sozialwëssenschaften.
An der Humanmedezin gëtt eng grouss Zuel vu Spezial- a Fachgebidder.
Butan
Physikalesch Eegenschaften
n-Butan léist sech schlecht am Waasser op. Dogéint ass en am Alkohol, Ether an am Chloroform gutt léislech.
Cheemesch Eegenschaften
n-Butan brennt un der Loft ouni vill Réckstänn. Mat Sauerstoff gemëscht ass en explosiv. Bei der Verbrennung entsteet Kuelendioxid a Waasser.
Mat den Halogenen Chlor a Brom forméiert de Butan Substitutiounsproduiten.
Virkommen
Butanen oder n-Butan kënnt am Äerdgas an am Pëtrol vir. Donieft entsteet en an de Pëtrolsraffinerien a beim Cracking.
Uwendung
n-Butan ass den Haaptbestanddeel vum Flësseggas. E gëtt an Drockfläsche gelagert a mam Isobutan gemëscht als Brennes benotzt. D'Campingsfläschen enthale 70-80 % Butan an 20-30 % Propan. Si gi nach mat Buten, Propen a Mercaptanen als Gerochsstoffer vermëscht. Gasfläsche mat Butan sollen op kille Plaze lageren a vu liichtentzündleche Materialien ewegbleiwen.
De kettefërmege Butan gëtt an der Chimie geholl fir Butadien a Buten hierzestellen. Ausserdeem gëtt en an der Alkylatioun benotzt fir d'Oktanzuel vum Sprit z'erhéijen. Doriwwer eraus ass Butan och Killmëttel fir Frigoen. Am Géigesaz zu den FCKW ass e net ozonschiedlech. An en ass en Dreiwmëttel fir Spraydousen.
Auswierkungen op d'Gesondheet
A groussen Dose wierkt Butan narkotesch. Duerch Anotme vum Butan kann een erstécken oder un engem plëtzlechen Doud stierwen.
Vuelta a Andalucía
D'Vuelta a Andalucía - Ruta del Sol ass eng Etapppecourse mam Vëlo, déi a Spuenien an der autonomer Gemeinschaft Andalusien gefuer gëtt.
Déi éischt Oplo vun der Vuelta a Andalucía gouf 1925 disputéiert. Duerno sinn 30 Joer vergaangen, bis 1955 déi zweet Oplo vun der Course gefuer gouf.
1978 gouf d'Course net organiséiert.
Zanter 2005 gehéiert dës Course zum UCI Europe Tour an ass zanterhier an der Klass 2.1 agestuuft.
Déierewelt
D'Déierewelt oder Fauna ass en allgemengt Wuert fir all Déierenaarten an engem Gebitt zu enger bestëmmter Zäit. Den Numm kënnt vun der réimescher Gëttin Fauna. Dës Fauna gëtt heefeg an Tabellen- oder Lëschteform erfaasst (Faunistik, Léier/Wëssenschaft vun der Fauna).
De Begrëff Fauna gouf fir d'éischt Kéier vum Carl von Linné a sengem Wierk Fauna Suecica (1746) benotzt, an deem hien d'Déiere klassifizéiert huet.
D'Déierewelt gëtt a verschidden Ënnergruppen agedeelt:
Bei verschiddenen Déierenzorten, sinn och Gréisstenandeelunge vun der Déierewelt méiglech. Sou schwätzt ee vu:
De Pendant zu der Déierewelt ass d'Planzewelt, d'Flora.
Euoplocephalus
Den Euoplocephalus ass eng Dinosaurieraart aus der Uerdnung vun de Vullebeckesaurier (Ornithischia).
En hat e Gewiicht vun 3 - 5 Tonnen a war 1,8 m héich a 5,5 m laang. En ass op véier Féiss gaangen an hat e staarke Panzer, den de Réck geschützt huet, mat breeden dräieckegen Dären ëm d'Schëlleren an un der Basis vum Schwanz. Den Enn vum Schwanz war eng massiv knacheg Keil.
Fonntplaz vu Fossilien ass Alberta (Kanada).
François Biltgen
De François Biltgen, gebuer den 28. September 1958 zu Esch-Uelzecht, ass e lëtzebuergeschen Affekot a Politiker. Hien ass zënter dem 7. Oktober 2013 Riichter m Europäesche Geriichtshaff.
De François Biltgen huet zu Paräis Droit studéiert. No enger Maîtrise, engem DEA, an engem Diplom vum IEP, 1983, huet hien als Sekretär vun der Chambersfractioun vun der Chrëschtlech Sozialer Vollekspartei (CSV) geschafft.
1987 gouf hien an de Gemengerot vun Esch-Uelzecht gewielt, wou en 1997 Schäffe gouf, zoustänneg fir Finanzen a Soziales.
1994 gouf de François Biltgen op der Lëscht vun der CSV an d'Chamber gewielt. Kuerz duerno huet hien den 2. Exame fir Affekot gemaach, an an de Joren duerno reegelméisseg iwwer Droits-Theeme geschriwwen.
Den 18. Januar 2003 gouf hien zum President vun der CSV gewielt, wat hie bis de 14. November 2009 blouf.
An der Regierung Juncker-Polfer vun 1999 bis 2004 war de François Biltge Minister fir Aarbecht, Bezéiunge mam Parlament a Kultus an Delegéierte Minister fir Kommunikatioun. Tëscht 2004 an 2009 war en op en Neits Minister fir Aarbecht, Bezéiunge mam Parlament a Kultus, an zousätzlech Minister fir Kultur, Héichschoulen a Fuerschung an der Regierung Juncker-Asselborn I.
An der Regierung Juncker-Asselborn II, déi den 23. Juli 2009 vereedegt gouf, war hie bis den 29, Abrëll 2013 Minister fir Justiz, Kommunikatioun a Medien, Recherche an Héichschoul, d'Fonction publique an de Kultus. Hien hat den 11. Abrëll 2013 an der Chamber bekannt gemaach, hie géif seng Demissioun areeche fir kënne Kandidat fir de Lëtzebuerger Riichterposten um Europäesche Geriichtshaff ze ginn.
De 7. Oktober 2021 krut hie säi Mandat ëm weider 6 Joer, bis 2027, verlängert.
De François Biltgen ass bestuet a Papp vun 2 Kanner. Hien ass de Brudder vum Raoul Biltgen. Säin Urgrousspapp war de lëtzebuergesche Musekspedagog, Komponist an Organist Laurent Menager.
Mars (Planéit)
De Mars (planetarescht Symbol: ) ass, vun der Sonn aus gesinn, de véierte Planéit an eisem Sonnesystem. Hien zielt zu den Planéiten déi der Äerd gläichen. Wéinst senger orange- bis bluttrouder Faarf gouf hien nom réimesche Krichsgott Mars genannt a gëtt och de Roude Planéit genannt. D'Fierwung selwer verdankt de Planéit dem Eisenoxid-Stëpps, de sech op der Fläch an an der Atmosphär verdeelt huet. Sou ass de Mars e „raschtege“ Planéit.
Katalounien
Geographie
Katalounie läit am Norde vu Spuenien a grenzt am Norden u Frankräich an Andorra, am Osten un d'Mëttelmier, am Westen un d'Regioun Aragonien, an am Südwesten un d'Regioun Valencia. D'Fläch huet 32.114 km². Katalounien hëlt 6,3 % vun der Fläch vu Spuenien an. D'Haaptstad ass Barcelona.
Mars (Planéit)
Säin Duerchmiesser ass mat knapps 6800 Kilometer ongeféier hallef sou grouss wéi den Äerdduerchmiesser, säi Volumen ass gutt e Siwentel vun der Äerd. Domat ass de Mars nom Merkur den zweetklengste Planéit am Sonnesystem. Mat enger duerchschnëttlecher Distanz vun 228 Millioune Kilometer ass hie ronn 1,5-mol sou wäit vun der Sonn ewech wéi eis Äerd.
Katalounien
Andeelungen
Katalounien ass a 4 Provënzen agedeelt, déi hirersäits an 42 Comarques an dann a Gemengen agedeelt sinn.